**ชื่อผลงาน** : โครงการชุมชนปลอดภัยไร้ขยะ

**ชื่อผู้จัดทำผลงาน** : นางปิด เครือศรี และทีมคณะทำงานบ้านม่วงไข่ หมู่ที่๕ ตำบลคุ้มเก่า อำเภอเขาวง จังหวัดกาฬสินธุ์

**หน่วยงาน** : สนับสนุนโดยกองทุนหลักประกันสุขภาพอบต.คุ้มเก่า และโรงพยาบาลเขาวง

**ปีที่จัดทำ** : ปีพ.ศ.๒๕๖๑

**หลักการ/เหตุผล** : บ้านม่วงไข่ หมู่ที่ 5 ตำบลคุ้มเก่า อำเภอเขาวง จังหวัดกาฬสินธุ์ เป็นชุมชนหนึ่งที่มีปัญหาในเรื่องของสิ่งแวดล้อม ซึ่งปัญหาหลักๆ ก็คือ ปัญหาขยะภายในชุมชน ปัญหาขยะเป็นปัญหาใหญ่ ซึ่งก่อให้เกิดปัญหาอื่นตามมา เช่น ปัญหาเรื่องกลิ่น ปัญหาจากควันที่เกิดจากการเผาทำลายขยะของครัวเรือน และสิ่งที่เป็นผลกระทบตามมาอย่างหลีกเลี่ยงไม่ได้ คือ ปัญหาสุขภาพ ของคนในชุมชน ทางผู้นำชุมชนได้ตระหนักถึงปัญหานี้มาโดยตลอด แต่อาศัยชุมชนเองก็ไม่สามารถที่จะแก้ปัญหานี้ได้เท่าที่ควร เนื่องจากขาดงบประมาณในการดำเนินการ และเป็นโอกาสที่ดีของทางชุมชนที่ทาง กองทุนหลักประกันสุขภาพ อบต.คุ้มเก่า ได้สนับสนุนงบประมาณจึงทำให้เกิด “โครงการชุมชนปลอดภัยไร้” โครงการนี้มุ่งหวังที่จะเห็นการเปลี่ยนแปลงพฤติกรรม,ปลูกฝังจิตสำนึก และการร่วมแรงร่วมใจกันของคนในชุมชน จนในปัจจุบันปัญหาดังกล่าวลดลงอย่างเห็นได้ชัด คนภายในชุมชนได้มีการเปลี่ยนแปลงพฤติกรรมในการทิ้งขยะ,การนำเข้าขยะจากนอกชุมชน,มีจิตสำนึกที่ดี รู้สึกหวงแหนชุมชน และมีความรักความเอื้ออาทรซึ่งกันและกันมากขึ้น

**วัตถุประสงค์** : ๑.เพื่อให้ชุมชนมีการคัดแยกขยะและมีการจัดการขยะอย่างเหมาะสม

๒. เพื่อเสริมสร้างการทำงานของทีมจัดการขยะของชุมชนให้เข้มแข็ง

๓. เพื่อพัฒนาศักยภาพหมู่บ้าน สู่ชุมชนปลอดภัยไร้ขยะต้นแบบ

**กลุ่มเป้าหมาย** :

**เชิงพื้นที่** : ๑.บ้านม่วงไข่ หมู่ที่ ๕ ตำบลคุ้มเก่า อำเภอเขาวง จังหวัดกาฬสินธุ์ และดำเนินการขยายผลใน

รูปแบบการจัดตั้งธนาคารขยะ ในเขตพื้นที่ อบต.คุ้มเก่า จำนวน ๗ หมู่บ้าน

**เชิงปริมาณ** : ๑. ปริมาณขยะมูลฝอย สร้างผลกระทบต่อสิ่งแวดล้อมในชุมชน

๒.กลุ่มเป้าหมายผู้แทนครัวเรือนที่เข้าร่วมโครงการฯทั้งหมด ไม่น้อยกว่า ๑๐๐ คน ประชาชนทั่วไป

ผู้นำกลุ่มองค์กรภาคประชาชน เป็นกลุ่มเป้าหมาย

เชิงค่าใช้จ่าย : ๑. เพิ่มรายได้จากการขายขยะรีไซเคิลและนำขยะกลับมาใช้ประโยชน์ใหม่ให้ครัวเรือน

**เชิงคุณภาพ/ประสิทธิภาพ :**

1. ปริมาณขยะลดลงได้ เพราะเมื่อแยกวัสดุส่วนที่ยังมีประโยชน์ออกไป เช่น แก้ว กระดาษ โลหะพลาสติกฯลฯ
2. ได้วัสดุหมุนวียนกลับมาใช้ใหม่เรียกว่า (Recycle) เช่น แก้ว กระดาษโลหะ พลาสติก ฯลฯ

**เครื่องมือที่ใช้ :** ผู้วิจัยได้กำหนดเครื่องมือที่ใช้ในการเก็บรวบรวมข้อมูล 3 รูปแบบ ดังนี้

1. แบบสอบถามมีลักษณะคำถามเป็นข้อคำถามแบบเลือกตอบและแบบอธิบายโดยให้ผู้ตอบแบบสอบถาม

เลือกตอบให้ตรงกับที่ปฏิบัติจริงมากที่สุด และคำถามปลายเปิดให้แสดงความคิดเห็นประกอบด้วย 5 ตอน

คือ ข้อมูลทั่วไป ความรู้ความเข้าใจเกี่ยวกับการจัดการขยะ การจัดการขยะในครัวเรือน การมีส่วนร่วมด้านการจัดการขยะของประชาชน และข้อเสนอแนะ

๒. แบบสัมภาษณ์เป็นข้อคำถามเพื่อสัมภาษณ์ผู้มีส่วนเกี่ยวข้อง ผู้นำชุมชน และตัวแทนประชาชน

ของบ้านม่วงไข่ หมู่ที่ ๕ ตำบลคุ้มเก่า อำเภอเขาวง จังหวัดกาฬสินธุ์ มี 5 ตอน เกี่ยวกับ สภาพทั่วไปของการ

จัดการขยะ สภาพปัญหาและสาเหตุของปัญหาการจัดการขยะ ตลอดจนแนวทางการแก้ไขปัญหา

การบริหารจัดการขยะ

๓. แบบบันทึกการประชุมสนทนากลุ่มผู้วิจัยได้ใช้แบบบันทึกการสนทนากลุ่มในการศึกษาเพื่อ

เก็บข้อมูลจากการประชุมประชาคมและเพื่อการบันทึกและตรวจสอบข้อมูลทีได้จากการประชุมกลุ่ม สนทนา

โดยกำหนดผู้ที่เข้าร่วมประชุมกลุ่มสนทนาจากผู้มีส่วนเกี่ยวข้องที่อาศัยอยู่ในพื้นที่เขตอบต.คุ้มเก่า๗หมู่บ้าน

ตัวแทนชุมชนและประชาชนเจ้าหน้าที่รัฐตัวแทนหน่วยงานที่เกี่ยวข้อง ร่วมกับข้อมูลที่ได้จากวิธีการสังเกตด้วย

แบบการสังเกต (observation)ผู้วิจัยเข้าร่วมทำกิจกรรมสังเกต/จดบันทึกโดยสังเกตกิจกรรมในการสนทนากลุ่ม

**ขั้นตอนการดำเนินงาน**

๑.จัดประชุมทีมสร้างกลไกล การติดตาม และสร้างแรงจูงใจในการคัดแยกขยะ

๑.๑กิจกรรมประชุมซักซ้อมสร้างความเข้าใจการคัดแยกขยะ

๑.๒ประชุมทีมลงพื้นที่เพื่อส่งเสริมการคัดแยกขยะ

๑.๓ประชุมทีมส่งเสริมให้ความรู้การขยะเปียกในครัวเรือน

๑.๔ประชุมทีมการจัดตั้งธนาคารขยะ

๑.๕ประชุมส่งเสริมครัวเรือนปลูกผักโดยใช้ปุ๋ยที่ผลิตจากขยะเปียก

๑.๖ประชุมทีมสรุปผลการดำเนินงานทั้ง๕ครั้ง

๒. จัดอบรมเสริมสร้างความเข้มแข็งของครัวเรือนต้นแบบจัดเวทีพัฒนาศักยภาพครัวเรือนต้นแบบ

เวทีแลกเปลี่ยนเรียนรู้/ประเมินผล

๓.จัดตั้งธนาคารขยะรีไซเคิลในชุมชน/หมู่บ้าน/กลุ่มหรือองค์กรหรือหน่วยงานต่างๆ

**ผลการศึกษา**

**บทสรุปคัดย่อการดำเนินงาน**

การดำเนินโครงการชุมชนปลอดขยะ ลดภาวะมลพิษ บ้านม่วงไข่ หมู่ที่ 5 ตำบลคุ้มเก่า อำเภอเขาวง จังหวัดกาฬสินธุ์ ระยะเวลาในการดำเนินโครงการ เมษายน - กันยายน 2561 โดยมีวัตถุประสงค์ก็เพื่อให้คนในชุมชน และเยาวชนเปลี่ยนแปลงพฤติกรรมในการจัดการขยะ และมีจิตสำนึกเอาใจใส่ดูแลสิ่งแวดล้อมภายในชุมชนรวมถึงรู้จักวิธีการจัดการขยะได้อย่างถูกวิธี และเป็นระบบ ตลอดจนให้คนในชุมชนได้มีความรู้สึกรักและหวงแหน และมีความรักความสามัคคีเป็นชุมชนที่เข้มแข็ง โดยมีกิจกรรมดังนี้

๑. จัดอบรมให้ความรู้แก่ครัวเรือนเป้าหมาย และกลุ่มเยาวชน โดยในการจัดอบรมทางโครงการได้เชิญวิทยากรที่มีความรู้ในเรื่องของการจัดการขยะมาบรรยายให้ฟังในเรื่องของการจัดการขยะ,พิษภัยที่เกิดจากขยะ,ขยะส่งผลกระทบอย่างไรต่อชุมชน

**ผลการดำเนินงาน** กลุ่มเป้าหมายได้เรียนรู้ถึงวิธีการจัดการขยะ,พิษภัยที่เกิดจากขยะตลอดจนผลกระทบ

จากขยะสู่สภาพแวดล้อมภายในชุมชน

๒. ปฏิบัติการสร้างความตระหนักถึงปัญหาขยะในชุมชน โดยร่วมรื้อค้นถังขยะ หาที่มาของขยะประเภท

ของขยะ โดยได้เชิญวิทยากรของโครงการมาบรรยายให้กลุ่มเป้าหมายฟังและฝึกปฏิบัติ

**ผลการดำเนินงาน** กลุ่มเป้าหมายสามารถที่จะทราบที่มา และประเภทของขยะตลอดจนคัดแยกขยะ

ได้อย่างถูกต้อง

๓. ปฏิบัติการในการจัดการขยะครบวงจร ฝึกให้ครัวเรือนกลุ่มเป้าหมายได้รู้จักคัดแยกประเภทขยะ

เช่น ขยะสดย่อยสลาย,ขยะรีไซเคิล,ขยะมีพิษ โดยมีเจ้าหน้าที่ของโครงการออกจัดเก็บขยะตามครัวเรือนเป้าหมาย

**ผลการดำเนินงาน** กลุ่มเป้าหมายสามารถแยกประเภทของขยะไว้อย่างถูกต้อง โดยขยะสดและย่อยสลาย

นำไปผลิตปุ๋ย,ขยะรีไซเคิลแยกประเภทส่งให้เจ้าหน้าที่ของโครงการ,ขยะมีพิษทางองค์การบริหารส่วน

ตำบลคุ้มเก่า ดำเนินการจัดเก็บ

๔. จัดเวทีในการจัดการขยะมีพิษ โดยทางองค์การบริหารส่วนตำบลคุ้มเก่า ได้ให้ความรู้เกี่ยวกับขยะมีพิษ

แต่ละประเภทว่าแต่ละประเภทจัดเก็บอย่างไร อันตรายของขยะมีพิษแต่ละประเภท โดยเน้นให้ครัวเรือน

จัดเก็บอย่างถูกต้อง

**ผลการดำเนินงาน** กลุ่มเป้าหมายได้ความรู้เกี่ยวกับขยะมีพิษแต่ละประเภท,การจัดเก็บ,ตลอดจนอันตราย

ที่เกิดจากขยะมีพิษ

๕. การจัดตั้งธนาคารขยะ จัดตั้งแต่งตั้งคณะทำงาน โครงสร้างคณะกรรมการ

**ผลการดำเนินงาน** สามารถจัดตั้งธนาคารขยะ มีคณะทำงาน มีโครงสร้างการทำงาน มีการบริหารจัดการ

อย่างเป็นระบบ

๖. จัดประชุมคณะทำงานและกลุ่มเป้าหมายเพื่อสรุปผลการดำเนินโครงการโดยได้มีการพูดคุยถึงแต่ละ

กิจกรรมว่าได้อะไรบ้างจากการจัดกิจกรรมแต่ละกิจกรรม,จนนำมาสู่ผลสรุปรวมทั้งโครงการ

**ผลการดำเนินงาน** ได้ผลสรุปที่สำคัญจากกลุ่มเป้าหมาย

- คนในชุมชนมีการจัดการขยะอย่างถูกวิธี

- สภาพแวดล้อมภายในชุมชนดีขึ้น เช่น จากเดิมเคยเผาทำลายขยะแต่ปัจจุบันการเผาขยะลดน้อยลง ทำให้

สภาพแวดล้อมภายในชุมชนดีขึ้น ปัญหาสุขภาพลดลง

-ปริมาณขยะในชุมชนลดลง คนในชุมชนปฏิเสธการนำเข้าขยะจากภายนอกชุมชน ขยะสดที่ย่อยสลายง่ายถูก

นำไปใช้ประโยชน์มากขึ้น ขยะที่จำหน่ายได้ คัดแยกส่งให้กับโครงการเพื่อจำหน่ายให้ ขยะมีพิษ

องค์การบริหารส่วนตำบลคุ้มเก่า จัดเก็บเพื่อส่งให้หน่วยงานที่รับผิดชอบดำเนินการต่อไป

-คนในชุมชนมีความรู้สึกหวงแหนต่อชุมชนและมีความเอื้ออาทรซึ่งกันและกันมากขึ้น

**ข้อเสนอแนะ**

ในระดับชุมชน องค์กรปกครองส่วนท้องถิ่นต้องให้ความสำคัญกับปัญหาขยะและสิ่งแวดล้อมควรกำหนด

นโยบายในการดำเนินการจัดการขยะแบบมีส่วนร่วมอย่างชัดเจน ๆ และมีการรายงานผลการดำเนินงานการจัดการ

ขยะ เพื่อให้ประชาชนทราบผลดำเนินการ และสามารถนำข้อมูลไปวางแผนและพัฒนา ให้การส่งเสริมความรู้ให้กับ

ประชาชนได้รับรู้ ข้อมูลข่าวสารต่าง ๆ

**ประเภทผลงาน** : CQI

-------------------------------------------------------------------------